Vaski-kirjastot

Luettelointiryhmä MUISTIO

Aika 9.10.2012 klo 9.15-11.20

Paikka Turun kaupunginkirjasto, pieni neuvottelutila

Osallistujat Tarja Järvenpää, Riitta Kari, Pirkko Nikander, Heli Pohjola, Jarko Rahkala, Arja Rytkönen, Ulla Valtonen, Anna Viitanen (pj/siht.)

1. Edellisen kokouksen muistio

Hyväksyttiin edellisen kokouksen muistio. Todettiin, että muistiossa mainittu lehtikansio-ongelma on edelleen selvittämättä. Tietokannassa on kuitenkin olemassa muutamia lehtikansiotietueita, joihin kirjastot voivat tarvittaessa lisätä omat niteensä.

1. Tietokannan siivoussuunnitelma

Käytiin läpi tietokannan siivoussuunnitelmaa. Suunnitelma valmistuu lähiviikkoina, sen jälkeen se esitellään Vaskin johtajille. Ongelmia aiheuttaa mm. tarkistuksissa tarvittavien listojen tulostaminen Aurorasta.

1. Luettelointiohjeet

Heli on tekemässä ohjeita musiikin luettelointiin. Keskusteltiin luettelointiohjeiden tarpeesta laajemminkin. Wikissä lähtökohtana on nyt formaattien erojen vertailu ja oletuksena on, että luetteloijilla on Finmarc ja kuvailusäännöt hallussa. Tarvetta eri aineistolajien ”rautalankamalleille” on kuitenkin selvästi olemassa. Päätettiin tehdä ohjeita, joissa edetään yleisimmin käytettyjen kenttien järjestyksessä. Ohjeet tehdään Word-muodossa ja linkitetään Wikiin.

1. Joulukuun MARC 21 koulutus

Ulla Ikäheimo pitää aluksi yleisemmän esittelyn formaatista, sitten tarkoituksena on käsitellä käytännön luetteloinnissa esiin tulleita formaattiongelmia. Joulukuun alkuun mennessä on oltava kerättynä aiheeseen liittyviä ongelmia. Keskusteltiin tähän mennessä ilmenneistä formaatin ongelmakohdista. Ainakin kiinteämittaiset kentät ja sarjakentät herättävät kysymyksiä. Anna pyytää luetteloijia lähettämään aiheeseen liittyviä kysymyksiä.

1. Auroran luetteloinnin kehittäminen

Riitta osallistuu lokakuussa Axiell/Vaski/Piki -työpajaan, jossa käsitellään luetteloinnin kehittämistä Aurorassa. Keskusteltiin ohjelman kehitystarpeista. Mahdollisuudet saada ohjelmaan formaattiin ja kuvailusääntöihin liittyviä oikeellisuustarkistuksia kiinnostaisivat, mutta niiden toteuttaminen saattaa olla vaikeaa.

1. Seuraava kokous

6.11.2012 Turun pääkirjaston isossa neuvottelutilassa